钦定古今图书集成/明伦汇编/氏族典/第573卷 > 完颜齐
## 钦定古今图书集成/明伦汇编/氏族典/第573卷 > 完颜齐

按《金史宗望传》：“宗望子齐，本名受速，长身美髯。天眷
三年，以宗室子授镇国上将军，迁特进，加安武军节
度使，留京师，奉朝请。齐以近属，上所宠遇，而性庸滞，
无材能。大定三年，罢节度官，给随朝三品俸，累官特
进，卒。弟京，弟文，皆以谋反诛，世宗尽以其家财产与
齐之子咬住，俄袭叔父京山东西路徒毋坚猛安。”